《九仙山期海上人不至》
明代·周玄

久阙东山赏，烟萝欲卧迟。
金霞寻晓望，玉树候秋期。
九鲤何曾返，三花未可窥。
南归有玄鹤，书此报君知。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。